GOLD ได้สิทธิ์พัฒนาที่ดินกลางเมืองโบรกฯ แนะซื้อ อัพเป้าเป็น 10 บาท
บล.เมย์แบงก์ กิมเอ็ง (ประเทศไทย) แนะซื้อ GOLD ราคาเป้าหมาย 10 บาท มีประเด็นบวกจากการทำ REIT ที่ทำให้เงินทุนหมุนเวียนดีขึ้นและการทำ PP ก่อให้เกิด Synergy Partner ช่วยต่อยอด Asset Value ซึ่งจะเริ่มเห็นผลบวกที่โครงการ FYI ทันที นอกจากนี้ GOLD ยังได้สิทธิ์ในการพัฒนาที่ดินโครงการใหญ่กลางใจเมือง
29 ธ.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (29 ธ.ค.) ว่า บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD เริ่มสะสมความแข็งแกร่งมากขึ้นตั้งแต่การรวม KLAND ที่เติมเต็ม Segment บ้าน และผลประกอบการที่ Turnaround ตั้งแต่ปี 2557
ขณะที่ในปี 2559 มีประเด็นบวกจากการทำ REIT ที่ทำให้เงินทุนหมุนเวียนดีขึ้นและการทำ PP ก่อให้เกิด Synergy Partner ช่วยต่อยอด Asset Value ซึ่งจะเริ่มเห็นผลบวกที่โครงการ FYI ทันที นอกจากนี้ GOLD ยังได้สิทธิ์ในการพัฒนาที่ดินโครงการใหญ่กลางใจเมืองซึ่งคาดจะเพิ่มมูลค่าของบริษัทในอนาคตได้ดังนั้น ประเมินว่า GOLD เป็นหุ้นที่สามารถลงทุนได้ตลอดปี 2559 คงคำแนะนำ ซื้อราคาเป้าหมาย 10 บาท/หุ้น จาก P/BV ที่ 1SD หรือ 2.12 เท่า